

 **GRADSKO VIJEĆE *P R I J E D L O G***

KLASA:015-08/19-01/01

URBROJ:2186/18-02/1-19-2

U Ludbregu, 14. listopada 2019.

 Na temelju članka 9. Zakona o naseljima («Narodne novine» br. 54/88) i članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 ) Gradsko vijeće Grada Ludbrega na 16. sjednici održanoj dana 14. listopada 2019. godine, **d o n o s i**

**O D L U K U**

**o određivanju imena i protezanju ulica**

**u naselju LUDBREG**

Članak 1.

 Ovom Odlukom određuju se imena i protezanje ulica u svrhu određivanja adresa i kućnih brojeva na području dijela naselja Ludbreg.

Članak 2.

 Određuje se protezanje **Ulice Ivana Gundulića** u Ludbregu s južne strane od raskrižja s Trgom Svetog Trojstva te prolazi čk.br. 2716 k.o. Ludbreg do željezničke pruge na sjeveru, te se nastavlja preko željezničke pruge do raskrižja s državnom cestom D2 te prolazi čk.br. 2713 i 1712/2 k.o. Ludbreg.

Članak 3.

 Određuju se slijedeća imena ulica u naselju LUDBREG i to:

1. **Ulica žrtava fašizma** - ulica koja pripada javnoj prometnoj površini koja se sa zapadne strane spaja s Ulicom Rudolfa Fizira, sa sjeverne strane proteže se iza čk.br. 1243/3 i 1243/2, a s istočne strane izlazi na Ulicu M.P. Miškine i nalazi se na čk.br. 1243/1 k.o. Ludbreg
2. **Ulica akademika Josipa Tišljara**- ulica koja pripada javnoj prometnoj površini koja se odvaja zapadno od Ulice M. Krleže i nalazi se na čk.br. 1240/20 k.o. Ludbreg,
3. **Ulica 5. studenoga –** određuje se za područje koje je sa zapadne strane omeđeno čk.br. 2714/2 k.o. Ludbreg, s južne strane željezničkom prugom - čk.br.2702/1 k.o. Ludbreg, s istočne strane rijekom Bednjom – čk.br. 3706 k.o. Ludbreg, a sa sjeverne strane državnom cestom D2 – čk.br.3965 k.o. Ludbreg.

Članak 4.

 Imena ulica moraju se označiti natpisnim pločama, a svaka kuća kućnim brojem sukladno Pravilniku o načinu označavanja imena naselja, ulica i trgova te o obilježavanju zgrada brojevima.

Članak 5.

 Državna geodetska uprava – Područni ured Varaždin – odrediti će kućne brojeve u ulicama utvrđenim ovom Odlukom te izvršiti upis imena ulica i brojeva zgrada u svojim evidencijama.

Članak 6.

 Ova Odluka stupa na snagu osmog dana od dana objave u «Službenom vjesniku Varaždinske županije».

 Predsjednik

 Gradskoga vijeća

 Grada Ludbrega:

 Antun Šimić

**O B R A Z L O Ž E NJ E**

Odredbama Zakona o naseljima iz 1988. godine propisano je da ime naselja, ulice ili trga određuje skupština općine.

Člankom 8. ovoga Zakona propisano je da naselja, ulice i trgovi mogu imati imena po geografskim i drugim pojmovima te po imenima i datumima koji su vezani za povijesne događaje i osobe koje su dale značajan doprinos društvenom, kulturnom i znanstvenom razvoju.

Izgradnjom novog trgovačkog centra u Ludbregu i ulice iza ovog centra ukazala se potreba za imenovanjem novoizgrađene ulice kao i „odvojka“ iz Ulice M. Krleže gdje je također predviđena izgradnja stambeno-poslovnog objekta.

Predlaže se također i određivanje imena ulici koji prolazi kroz „Romsko naselje“ te području gdje se nalazi reciklažno dvorište s obzirom da je dosadašnjim odlukama taj dio nosio naziv Ulica I. Gundulića. Slijedom određivanja novog imena ovoj ulici predlaže se i promjena protezanja Ulice Ivana Gundulića. Prijedlog za određivanje imena ovoj ulici – Ulica 5. studenoga proizašao je iz prijedloga pripadnika romske zajednice s obzirom da je ovaj datum proglašen kao dan romskog jezika.

 Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog Odluke Gradskom vijeću Grada Ludbrega na raspravu i donošenje.